Añjali Mudrā

An Añjali Mudrā (Sanskrito: अञ्जलि मुद्रा), sarong pagmustrar nin kamot na sa pangenot konektado sa mga relihiyon asin arte nin Indya, na nanuparan sa bilog na Asia asin lampas pa. Parte ini kan klasikong pagbayle nin India arog kan Bharatanatyam, kaugalian na yoga, asin porma kan pataratara Namaste. Sa tahaw kan performance arts, an Anjali Mudra sarong porma nin bakong-verbal, biswal na komunikasyon sa mga miron. Saro ini sa 24 sa mga samyukta na mudra kan mga arteng klasikal sa India. Igwang nagkapirang porma kan Anjali Mudra arog kan brahmanjali.

Pig-iba an pagmustra sa dakol na yoga asanas. An posing sa modernong yoga na praṇāmāsana (Sanskrit: प्रणामासन) imbwelto an pagtindog na tanos, na may kamot sa Añjali Mudrā.

Bilang mustra, ginagamit iyan nin dakol bilang tanda nin paggalang o daing girong na pataratara sa Indya, Sri Lanka, Nepal, Bhutan, Burma, Tailandya, Laos, Kambodya, asin Indonesya. Ginagamit man iyan sa tahaw kan Sirangan na mga Budistang taga Asia, relihiyonistang Intsik, asin Shintoista patin mga parasuportar sa kaagid na mga tradisyon sa Asia. An mustra ginagamit bilang kabtang nin pamibi o nin pagsamba sa dakol na relihiyon na Indian asin iba pang relihiyon sa Sirangan. 

Sa iskultura, an Anjali mudra lakop sa mga laogan asin sa mga gibong ayuda kan makasaysayan na mga templo arog kan Lingobhavamurti nin Shaivismo. Iba-iba an Anjali mudra sa Namaste sa paagi kan pagiging bakong-verbal na mustra, mantang pwedeng sabihon an Namaste maski mayong ano man na pagmustra. Segun sa Bhaumik asin Govil, an Anjali mudra asin Namaskara mudra igdi alagad may maselan na pagkakaiba. An likod kan mga tangan sa Anjali mudra nakaatubang sa daghan asin pwedeng perpendikular sa ibang moro, mantang an mga tangan sa Namaskara mudra makalinya igdi an ibang moro.

 Toltolan